"Valitsuse liikmed arutasid kabinetinõupidamisel rahvarikaste ürituste korraldamise võimalikkust kevad-suvisel hooajal ning kiitsid heaks otsuse, mille järgi avalikke üritusi Eestis mais ja juunis ei toimu," seisab meediale saadetud pressiteates.

Selle järel lisatakse, et kabinetinõudamisel otsustati seegi, et suurüritusi ei toimu 31. augustini. Mida ikkagi tähendab suurüritus, mitu inimest minimaalselt? Valitsuse pressibüroost kosteti Delfile, et seda pole veel paika pandud.

Kuna tänaste andmete põhjal pole võimalik öelda, kas juulis ja augustis saavad toimuda piiratud külastajate arvuga üritused, siis selle kohta seisukohta ei kujundatud. Otsuse avalike ürituste toimumise võimalikkuse ja tingimuste kohta võtavad valitsuse liikmed vastu mai kuu jooksul.

Valitsuse seisukohad on kooskõlas teadusnõukoja soovitustega.